《春草堂诗集诗句 其四》
元代·陆仁

春日迟迟，乃寝乃兴。焉得谖草，殖殖其庭。子兮子兮，靡依匪母。

子有酒食，尝其旨否。左右秩秩，其俎孔硕。南有嘉鱼，或燔或炙。

令妻寿母，陈馈八簋。洽比其邻，式燕且喜。岂弟君子，有孝有德。

敬慎威仪，其仪不忒。天锡纯嘏，如冈如阜。如松柏之茂，俾尔炽而昌。

保艾尔后，俾尔耆而艾，以介眉寿。

作者简介：元河南人，寓居昆山，字良贵，号樵雪生，又号乾乾居士。沈静简默，明经好古。工诗文，善书。馆阁诸公推重之，称为陆河南。有《乾乾居士集》。